CELEX: E2018J0003
Language: el
Date: 2019-05-14 00:00:00
Title: Απόφαση του Δικαστηρίου, της 14ης Μαΐου 2019, στην υπόθεση E-3/18 — Εποπτεύουσα Αρχή της ΕΖΕΣ κατά Ισλανδίας [Αθέτηση υποχρέωσης κράτους της ΕΖΕΣ — Μη μεταφορά στο εσωτερικό δίκαιο — Κανονισμός (ΕΕ) 2015/1051]

19.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/4
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 14ης Μαΐου 2019
      στην υπόθεση E-3/18
      Εποπτεύουσα Αρχή της ΕΖΕΣ κατά Ισλανδίας
      
         [Αθέτηση υποχρέωσης κράτους της ΕΖΕΣ — Μη μεταφορά στο εσωτερικό δίκαιο — Κανονισμός (ΕΕ) 2015/1051]
      
      (2019/C 315/05)
      Στην υπόθεση E-3/18, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να διαπιστωθεί ότι η Ισλανδία δεν θέσπισε τα αναγκαία μέτρα για τη μεταφορά στην εσωτερική έννομη τάξη της, όπως απαιτείται από το άρθρο 7 της συμφωνίας, της πράξης που μνημονεύεται στο σημείο 7ι-α του παραρτήματος XIX της συμφωνίας για τον Ευρωπαϊκό Οικονομικό Χώρο [εκτελεστικός κανονισμός (ΕΕ) 2015/1051 της Επιτροπής, της 1ης Ιουλίου 2015, σχετικά με τους όρους άσκησης των λειτουργιών της πλατφόρμας ηλεκτρονικής επίλυσης διαφορών, τις λεπτομέρειες που αφορούν το ηλεκτρονικό έντυπο καταγγελίας και τους όρους της συνεργασίας μεταξύ των σημείων επαφής που προβλέπονται στον κανονισμό (ΕΕ) αριθ. 524/2013 του Ευρωπαϊκού Κοινοβουλίου και του Συμβουλίου για την ηλεκτρονική επίλυση καταναλωτικών διαφορών], όπως προσαρμόστηκε στη συμφωνία με το πρωτόκολλο 1 αυτής· το Δικαστήριο, αποτελούμενο από τους Páll Hreinsson, πρόεδρο, Per Christiansen (εισηγητή) και Bernd Hammermann, δικαστές, εξέδωσε απόφαση στις 14 Μαΐου 2019, το διατακτικό της οποίας έχει ως εξής:
      Το Δικαστήριο:
      
                  1.
               
               
                  διαπιστώνει ότι η Ισλανδία, παραλείποντας να μεταφέρει εντός της ταχθείσας προθεσμίας στην εσωτερική έννομη τάξη της την πράξη που μνημονεύεται στο σημείο 7ι-α του παραρτήματος XIX της συμφωνίας [εκτελεστικός κανονισμός (ΕΕ) 2015/1051 της Επιτροπής, της 1ης Ιουλίου 2015, σχετικά με τους όρους άσκησης των λειτουργιών της πλατφόρμας ηλεκτρονικής επίλυσης διαφορών, τις λεπτομέρειες που αφορούν το ηλεκτρονικό έντυπο καταγγελίας και τους όρους της συνεργασίας μεταξύ των σημείων επαφής που προβλέπονται στον κανονισμό (ΕΕ) αριθ. 524/2013 του Ευρωπαϊκού Κοινοβουλίου και του Συμβουλίου για την ηλεκτρονική επίλυση καταναλωτικών διαφορών], όπως προσαρμόστηκε στη συμφωνία με το πρωτόκολλο 1 αυτής, παρέβη τις υποχρεώσεις που υπέχει δυνάμει του άρθρου 7 της συμφωνίας για τον Ευρωπαϊκό Οικονομικό Χώρο.
               
            
                  2.
               
               
                  καταδικάζει την Ισλανδία στα δικαστικά έξοδα.